Мы спярша і не думалі, што пасля Асвеі ды Сенькава нас чымсьці здзівіць вёска Дзёрнавічы. Але памыліліся. Загадчыцу клуба-бібліятэкі Вольгу Маеву мы пабачылі ў той момант, калі яна вілкамі даставала з печы саганец з варанай бульбай. І справа не ў тым, што сапраўднымі тут былі толькі вілкі ды сама кіраўніца. Да слова, рэарганізацыя ўстановы адбылася летась. У клубе-бібліятэцы Вольга Маева цяпер адна. Але не бяда — упраўляецца.